La Diputació de Castelló avança en la gestió dels punts d’atenció a majors amb una jornada de treball amb els alcaldes i alcaldesses - Maestrat TV\nEl departament de Serveis Socials reuneix les i els primers edils amb representants de la Generalitat per a informar-los sobre la tramitació i posar en marxa aquest servei en el qual la província és pionera\nCastelló, 09.06.2022. La Diputació de Castelló, a través del departament de Serveis Socials que dirigeix la diputada provincial Patrícia Puerta, ha fet un pas més per a avançar en la posada en marxa dels punts d’atenció a persones majors inclosos en el Pla Convivint, un servei en el qual la província de Castelló està sent pionera i amb el qual es pretén garantir l’assistència als nostres majors, al mateix temps que serveix d’eina per a fixar població.\nPer a això, la institució provincial ha organitzat una jornada de treball a la qual han assistit el director general d’Infraestructures de Serveis Socials, Enric Juan, el director territorial de la Conselleria d’Igualtat, Luis Gómez, l’arquitecta Amparo Benet, les i el responsable de les tres àrees de Serveis Socials i els alcaldes i alcaldesses dels 15 municipis que ja estan dins del Pla Convivint i disposarien d’infraestructures per a acollir el servei, i així informar-los dels passos administratius.\nTal com s’ha explicat en la reunió, la Generalitat assumirà el 100% del finançament que es requerisca per a la posada en funcionament d’aquest servei com pot ser la reforma dels edificis perquè siguen aprofitables, l’obra, la direcció d’obra, l’avantprojecte, el projecte i fins i tot l’equipament. Alguns dels requisits que hauran de complir aquests edificis serà poder habilitar espais com un despatx multidisciplinari, una sala de rehabilitació i una sala polivalent, entre altres.\nPer la seua part, els ajuntaments hauran d’impulsar la gestió tècnica i administrativa per a l’aprovació dels informes, la delegació de les competències i l’execució de les obres. Els alcaldes i alcaldesses també han pogut plantejar els seus dubtes i preguntes que han sigut ateses per les i els tècnics competents.\nEl president de la Diputació de Castelló, José Martí, ha manifestat que aquest servei «és importantíssim perquè la gent gran puga continuar vivint al seu poble i a la seua casa si així ho desitgen. A partir d’ací, cal donar-los tota l’atenció, la mateixa que podrien tindre en una residència o centre de dia, i això és el que fa aquesta iniciativa de la Conselleria de Benestar Social amb els punts d’atenció».\nCal assenyalar que els punts d’atenció a persones majors és un projecte impulsat per la Diputació de Castelló i finançat per la Generalitat Valenciana en el que la província de Castelló está sent pionera i consisteix en la creació d’una xarxa d’assistència professional per a la gent gran que resideix en municipis de menys de 1.000 habitants. Aquests punts estaran adscrits a un centre de dia de referència que facilitarà la dotació de professionals garantint l’assistència necessària.\nLa Diputació de Castelló clausura la V edició del programa Òrbita\nLes startups seleccionades són Soc ISO+Digital, Uphint, Clotsy Brand, Neurocatching, New Normal Business, Haux T, El Rostidor a la Teva casa, Smart Coding, Periges i\nLa Plataforma de Contractació del Sector Públic ha publicat l’anunci de licitació de la Conselleria de Sanitat Universal i Salut Pública per al Servei d’arquitectura\nEl Vinaròs Arena acollirà durant el mes de juliol espectacles de gran qualitat artística amb companyies i actors reconeguts a nivell Estatal El regidor de\nEl departament de Serveis Socials reuneix les i els primers edils amb representants de la Generalitat per a informar-los sobre la tramitació i posar en


Alfons d’Aragó | Dades de Catalunya\n(Cervera, Segarra, 1470 – Lécera, Aragó, 24 febrer 1520)\nEclesiàstic. Fill natural de Ferran II el Catòlic i d’Aldonça Roig i d’Ivorra, de Cervera. Existí la idea de casar-lo amb Anna de Cabrera, però la mort del comte Bernat Joan frustrà el projecte. Més tard fou destinat a l’església.\nFéu una carrera brillant, que inicià amb l’ascensió a l’arquebisbat de Saragossa a l’edat de set anys. Fou persona d’una gran cultura. Hom en coneix diversos escrits de caràcter doctrinal. La seva actuació política resultà així mateix remarcable.\nEn 1505, quan caigué en desgràcia el Gran Capità, rebé el títol de virrei de Nàpols. Abans fou nomenat lloctinent dels regnes de la Corona d’Aragó (1482) per haver rebutjar els aragonesos la designació de Joan Ramon Folc de Cardona. Ocupà aquest càrrec fins al 1520.\n← Alfons d’Aragó Alfons Frederic →


Sis projectes presentats i escollits per la gent jove de Molins de Rei s’executaran en els propers mesos. És el resultat d’una nova edició de Mou! El Cul!, un procés participatiu orientat a estimular la creació de propostes d’oci, cultura, creació artística i emancipació i que compta amb un pressupost global de 6.000 euros.\nUna caminada nocturna, un espectacle multidisciplinari amb contingut educatiu i social, un agermanament cultural amb el poble sahrauí, un taller de construcció de capgrossos, una rèplica de la Festa Major de Sant Miquel a Emhereiz, i una jam session. Aquestes són les sis propostes que han estat plantejades i escollides per joves de la vila d’entre 14 i 30 anys en el marc del quart Pla Local de Joventut i de la iniciativa Mou! El Cul!\nLa regidora de Joventut de Molins de Rei, Laura Soto, ha destacat que “aquest any es podran tirar endavant totes les propostes presentades i aprovades en l’assemblea, unes propostes que han estat molt variades i transversals, omplint tot l’espai que ofereix aquest procés participatiu”. Per aquest motiu, Soto s’ha mostrat convençuda que “tota la gent jove de Molins de Rei es podrà sentir atreta i representada en aquestes activitats.”\nTotes les propostes han anat acompanyades d’un projecte que complís els requisits tècnics fixats, s’han hagut de defensar en assemblea oberta i, finalment, han hagut de superar dues votacions abans de poder ser aprovades.


En aquest moment, el producte Dynafit Alpine 2.5L està en estoc a trekkinn. Completa el teu equipament per aquesta temporada amb una àmplia selecció de Jaquetes. Troba altres productes de muntanya de la marca Dynafit que tenim a la botiga online de muntanya. A trekkinn tenim en estoc les últimes novetats i dissenys de Roba home. Trobaràs la millor selecció de material de muntanya i els productes que més s’adapten a les teves necessitats.


Preocupació a Foixà i Sant Jordi desvalls per tres parcs fotovoltaics de 125 hectàrees projectats als seus termes • Ràdio Capital de l'Empordà\nLa proposta també preveu la construcció d'una línia d'evacuació amb 13 torres de 60 metres d'alçada\nTres projectes de parcs fotovoltaics a Sant Jordi Desvalls (Gironès) i Foixà han posat en alerta els municipis d’ambdues comarques. Els dos ajuntaments van rebre fa poques setmanes els avantprojectes d’Enerlan Solutions, que plantegen un parc de 60 hectàrees i 50 MW a Sant Jordi i dos més –separats però amb el mateix nom- a Foixà. En aquest cas, els dos parcs sumen 65 hectàrees. Les instal·lacions projectades afecten multitud de parcel·les –en el cas de Sant Jordi, fins a 57- i molts dels propietaris ni tan sols han estat informats. A més, el projecte preveu la construcció d’una línia d’evacuació amb almenys 13 torres de 60 metres, que també afecten de ple Cervià de Ter fins arribar a la subestació de Sant Julià de Ramis.\nArticle anterior“El Peix a l’Escola”: un projecte per reactivar el sector pesquer\nArticle següentÚltimes entrades per la presentació del llibre de Marc Giró a Palafrugell aquest diumenge


Entrenaments Torre Mossèn Homs - Terrassa: Tartana i Gotelles\nDesprés de molt de temps, sembla que ja comencen a ser una bona colla. Tant a el vessant dels caminants com dels que correm, una bona colla i que hem gaudit de valent. La colla de Mossenaires que caminen, han anat al Torrent de Gotelles, veient la zona quasi selvàtica i, en canvi, la colla de Mossenaires que correm, hem anat fins a la font de la Tartana, travessant Matadepera, en un dia on l'asfalt ha predominat. Hem notat com d'antic, que érem colles grans i fruint de valent. Reagrupaments i un tip de xerrar tothom. La remor de les nostres veus al nostre pas, característica principal del grup.\nAnem rebent fotografies d'amigues i amics, que al llarg de la setmana entrenen i competeixen, com fa la Carme Ballesteros, que ens envia aquestes fantàstiques fotografies.\nDestaquem a en Miguel Moreno, que a banda que ens tramet la seva fotografia de l'entrenament matinal, quan va a treballar, ara ha engegat un repte espectacular de pujar tants anys com farà aquest any, tants com seixanta, i vol pujar seixanta vegades amb persones i amigues i amics que considera cabdals per la seva vida. Aquesta setmana hi he anat jo, el dia que complica onze pujades ja i al juliol serà el seu aniversari. Molts ànims i sort.\nMoltes gràcies a tothom i us esperem tots els dissabtes, tant si vols venir a córrer com si vols venir a caminar. Això sí: prèviament t'agrairem que facis la teva inscripció a http://inscripcio.mossenhoms.be , encara que si t'oblides, tenim amics que us ajudaran a apuntar-vos a darrera hora com fa en Fran.\nAvui és l'aniversari de l'Olga: Felicitats de part nostra!!Maricarmen, Anna, Olga\nS'ha d'anar a la cua\nJoan a l'Ajuntament de Matadepera\nLa cova de la font de l'Om, amb en Miguel


Esports | Page 19 | Mataró Ràdio\nAlbert Ramos, escollit per disputar la propera eliminatòria de la Copa Davis\nEl tennista mataroní Albert Ramos tornarà a formar part d'una convocatòria de la Copa Davis. Ho farà després d'haver jugat l'any 2013 amb la selecció espanyola en el duel davant Canadà disputat a Vancouver. Ramos ho farà com a segona raqueta, per tant com a número 2 de la selecció espanyola, fent...\nImanol Martín, del CD Tonbal, es classifica per al campionat Europeu\nEl mataroní Imanol Martín serà el representant del Club Deportivo Tonbal al campionat Europeu, tot i que l'entitat s'ha quedat a les portes de classificar més representants per una competició que es disputarà el mes de maig a l'illa de Rodes, a Grècia. Una classificació per l'Europeu que ha assolit...\nGuillem Pujol valora positivament la seva participació a la Copa del Món d'Abu Dhabi\nEl nedador d'aigües obertes del Torrot Centre Natació Mataró Guillem Pujol aconseguia a Mataró grans resultats en el marc del campionat estatal de llarga distància i mostrava al seleccionador espanyol les seves virtuts de cara a disputsar proves internacional en categoria absoluta. Una crida que no...\nDavie Champagnie, nou jugador del Boet Mataró\nEl Boet Mataró fitxa l’aler pivot nord americà Davie Champagnie.D’origen nord-americà, Champagnie és un aler pivot que arriba a Mataró d’urgència per suplir les baixes de Ray Jensen i de Ilia Pakovic, que ha de tornar a Sèrbia la setmana vinent perquè el seu visat ha caducat. Es tracta d’un jugador...\nAmb la victòria d'aquesta setmana contra el GEiEG per 71 a 66 el Platges Mataró es manté en la lluita per jugar la fase final. Apropant-se a la quarta posició que ocupa l'Almeda amb qui té el mateix balanç de victòries. Després d'un primer quart molt ajustat amb un constant intercanvi de cistelles...\nMataró acull l'inici del campionat nacional de clubs de cotxes teledirigits Mini Z\nAquest cap de setmana ha començat un nou mundial de Formula 1. Més a prop, a Mataró, ha començat una altra competició sèries, el campionat nacional de clubs Miniz. Una competició de cotxes de radiocontrol que consta de 4 proves. La mida dels vehicles, els més petits del radicontrol, les dificultats...\nDesprés de 3 setmanes sense competir el Medicare System Mataró hi torna amb força i suma 3 punts importants davant las Rozas de Madrid per mantenir la categoria. A la mitja part s'hi arribava amb una mínima avantatge per tant sols 1 gol a 0. L'aconseguia Ona Castellví transformant una falta directa...\nEl Quadis CN Mataró guanya 12 a 6 al CN Sant Andreu i fa un pas important per assegurar-se la quarta posició final de la lliga. Un partit en què els de Beto Fernández van anar sempre per davant al marcador, però amb els de Sant Andreu a prop. De fet, el primer quart va acabar amb un 3-2 pels...\nLa Sirena Mataró guanya sense problemes els dos duels d'aquest cap de setmana\nLa Sirena Mataró soluciona amb dues victòries els dos partits d'aquest cap de setmana. El duel disputat dissabte a les instal·lacions del CN Terrassa va ser un partit amb pocs gols, amb el resultat final de 3 a 8. Només 3 gols per un Terrassa, que va fer un partit molt seriós en defensa, però amb...\nEl CE Mataró va perdre aquest diumenge per 2 gols a 3 en el derbi comarcal del grup 2 de la Segona Catalana de futbol. Un partit en què els mataronins s’avançaven amb un gol matiner d’Urbano als 10 minuts de partit. Una falta servida per Julio per part del Premià acabaria amb un dubtós gol en...


Obren una actuació d'ofici per estudiar el sistema de vigilància epidemiològica a Lleida\nRibó es desplaça fins a l'Hospital Arnau de Vilanova per conèixer la situació de la zona\nper Redacció 15/07/2020 15:50h\nEl Síndic de Greuges, Rafael Ribó, ha obert una actuació d'ofici per estudiar el sistema de vigilància epidemiològica a la Regió Sanitària de Lleida i el seguiment que fa dels nous casos detectats i dels seus contactes.\nRibó s'ha desplaçat fins a Lleida, on ha visitat l'Hospital Arnau de Vilanova i s'ha reunit amb el paer en cap i amb responsables de la Generalitat a la zona. El Síndic ha alertat que cal protegir «com a prioritat absoluta» el dret a la vida i la salut de les persones confinades i reforçar el sistema de vigilància epidemiològica i augmentar la capacitat de detecció precoç i el seguiment de nous casos. Ha considerat «clau» el seguiment dels contactes per fer els aïllaments necessaris.\nLa necessitat que s'actuï de forma «eficaç, transparent i coordinada»\nRibó ha apel·lat també a la necessitat que s'actuï de forma «eficaç, transparent i coordinada» dins de la Generalitat i també en la resta d'administracions. Ha demanat també donar tota la informació a la ciutadania. El Síndic ha demanat al Departament de Salut si s'ha reforçat el sistema de vigilància epidemiològica a Catalunya en general i a la zona de Lleida en particular des de l'aparició dels primers brots. També vol saber en què consisteix el pla per aturar la propagació del virus i si es pot garantir la traçabilitat en tots els casos, així com l'eventual habilitació de nous espais per atendre els afectats.\nRibó ha sol·licitat també les dades que s'han tingut en compte per establir les mesures de restricció de la mobilitat al Segrià i el criteri temporal de vigència d'aquestes, així com les previsions de futur. Per últim, el Síndic té iniciada una actuació d'ofici per monitoritzar l'impacte de la covid-19 en el col·lectiu de temporers i com es veuen afectades les seves condicions de treball i vida.


Dies de fúria. Dies de glòria!: El pacte de Colau i ERC contra la Via Laietana com a exemple de les polítiques irracionals que estan arrossegant Barcelona a la destrucció\nEs fa molt difícil parlar en termes racionals del que està passant a Barcelona quan tot el que ens envolta de la gestió municipal de Colau i els seus socis (PSC i ERC) és una absoluta irracionalitat.\nFa un parell de setmanes aquest personatge funest que és la Janet Sanz, algú que no ha treballat mai, algú que no pot dir “sé això, he fet això” s’atrevia a dir de Josep Acebillo, un dels pares de la Barcelona olímpica, que les seves opinions no servien perquè era “antic”.\nJosep Acebillo, arquitecte reputadíssim, i urbanista excepcional, que vam tenir la sort que estigués al capdavant de l’urbanisme a la nostra ciutat, a Barcelona, en un moment clau, com és la Barcelona olímpica, i al que li devem pràcticament tot en la Barcelona dels nostres dies, és, per a aquest personal que no ha treballat mai, que són uns absoluts incompetents, indocumentats, incultes, irresponsables... un “antic”.\nColau, els Comuns, i els seus socis (PSC i ERC) entenen per "antic" ser una persona racional, una persona que raona les seves posicions, una persona que argumenta amb dades i visió global les seves posicions.\nCom per exemple en el cas del tramvia per la Diagonal. Acebillo explica com el tramvia és un mitjà del s.XIX destinat a unir perifèries d’habitatge amb centres laborals, i que resulta, en termes de nou plantejament, en termes d’execució d’obra nova per implementar-lo, una obra absolutament desfasada. I explica Acebillo que l’obra, el cost i l’impacte urbà que implica el tramvia és totalment estalviable amb els nous mitjans del s.XXI, com per exemple el bus elèctric. Executar l’obra del tramvia per la Diagonal, a banda del que implica en termes de repugnant vulneració de la democràcia, atès que els veïns vam rebutjar l’obra en l’única consulta directa que s’ha fet a Barcelona, és un total despropòsit, en termes d’inversió pública, urbanístics i de mobilitat.\nTots els elements positius que pot tenir la connexió via tramvia avui en dia es poden assolir i millorar, sense comparació possible, amb la tecnologia dels busos elèctrics. Aquesta racionalitat d’Acebillo denunciant el despropòsit del tramvia per la Diagonal és, per a Colau, Janet i els seus socis del PSC i ERC, una opinió que no hem ni de considerar perquè és “antiga”. La racionalitat és antiga. La irracionalitat és l’única política de Colau i els seus socis d PSC i ERC.\nAtacava també Janet a Acebillo com a antic per la seva racionalitat en el plantejament de les polítiques urbanístiques, davant les gilipollades permanents de la irracionalitat de Colau, PSC i ERC en matèria urbanística, com això de l’urbanisme tàctic, les superilles i les restriccions delirants a la mobilitat urbana, sense fer mai cap planificació, ni estudi d'impacte, ni res.\nDoncs mireu, jo em declaro absolutament fan de Josep Acebillo, de la seva obra i del seu coratge per defensar la racionalitat davant la permanent barbàrie urbanística irracional de Colau, Comuns, PSC i ERC.\nI aquesta setmana hem tingut la gota que fa vessar el got d’aquesta barbàrie irracional de les polítiques de Colau i els seus socis. Aquesta setmana hem conegut que Colau també ha arribat a un acord amb ERC per carregar-se la Via Laietana.\nEl que Colau i ERC han acordat per a la Via Laietana és d’una irracionalitat tan descomunal que se m’acaben les paraules. Sento una infinita tristesa per la meva ciutat, el que estan fent amb ella i al que ens condemnen. Sento un fàstic infinit per aquesta irracionalitat permanent de Colau i aquesta ERC tan repugnantment servil i submisa a la seva lideressa, a Colau. Sento una irritació sense precedents en veure com a la meva ciutat no hi ha espai per a la racionalitat, per al coneixement, per als estudis, per a la planificació, per a l’ambició, per a la prosperitat, per a la gent, per a la bellesa, per al futur.\nAquest pacte de Colau i ERC per tancar la Via Laietana s’estudiarà com el que és, un deliri irracional que es carrega tota la història de la ciutat i el seu futur.\nLes ciutats, també Barcelona, són “organismes vius”, són espais i realitats en permanent transformació que acullen una diversitat vital, econòmica i social extraordinàries.\nAlhora, les ciutats, també Barcelona, estan subjectes, lliguen el seu futur i el de tota la vida que acullen, a l’encert de les decisions que es prenguin sobre el seu futur, sobre el seu desenvolupament, creixement, vida.\nLa història de Barcelona té dos moments excepcionals en el que allò que urbanísticament es va fer va marcar positivament el nostre futur, va fer possible el futur d’una Barcelona pròspera, i són dos moments que es coneixen com moments en els que es va “obrir” Barcelona.\nAquests dos moments són l’enderrocament de les muralles medievals durant el s.XIX, projectant l'Eixample i l’obertura de la Via Laietana i l’obertura al mar de la ciutat en el disseny de la Barcelona olímpica, al 1992.\nIldefons Cerdà projectà l’Eixample i l’obertura de la Via Laietana per COMUNICAR la ciutat, per comunicar Eixample i litoral. La Via Laietana és un projecte excepcional guiat per un extraordinari objectiu de futur i prosperitat per a la ciutat: comunicar-la. La Via Laietana s’obre per a comunicar, per a conectar, per permetre transitar, per unificar la ciutat. Fou una obra extraordinàriament ambiciosa. Tan ambiciosa com racional. I tan racional com clau per assegurar el futur i la prosperitat de la ciutat.\nLa segona gran “obertura” de la ciutat la tenim durant l’urbanisme de la Barcelona olímpica, amb l’obertura de la ciutat al mar. Crec que no cal entrar en detalls del que va implicar recuperar tota la façana marítima, des de la Barceloneta fins Sant Adrià, enterrant les vies de tren, executant la Ronda Litoral, construint la Vila Olímpica, etc etc etc\nL’obertura de la Via Laietana i l’obertura al mar de la ciutat són dos moments històrics excepcionals de descomunal transcendència per a la nostra ciutat i país. Dos projectes gestats des del racionalisme.\nAra Colau i ERC han pactat, enduts per la seva follia irracional i destructiva, carregar-se la Via Laietana. La Via Laietana només té sentit si es respecta pel que es va fer, pel que es va obrir: COMUNICAR.\nAra Colau i ERC han pactat tancar la Via Laietana, desposseir-la de la seva funció de comunicació vital de la nostra ciutat.\nDiuen que ho volen fer, tancar-la a la comunicació, per habilitar carrils bici i ampliar voreres.\nAixí en abstracte tots hauríem d’estar d’acord en que es puguin ampliar voreres. La cosa és que les decisions no es prenen en abstracte, sinó sobre una realitat. I aquí és on se situa la frontera entre les polítiques racionals i les irracionals.\nLes polítiques racionals actuen sempre sobre una realitat. Les polítiques irracionals es plantegen sempre ignorant la realitat.\nI quina és la realitat? Doncs que la Via Laietana, ara mateix, és l’única via de comunicació de tot el centre de la ciutat en sentit mar/muntanya en tot l’immens perímetre que es configura entre l’Avinguda Paral·lel i el Passeig Lluís Companys. Hi va haver un temps en que el centre de la ciutat era obert al trànsit rodat. Això ja no és així. La Rambla no admet lliure circulació. Portal de l’Àngel fa dècades que és una zona peatonal. Ni pel gòtic ni per la Rivera, des de Paral·lel fins Lluís Companys, en tot aquest immens perímetre, no hi ha cap altra via de comunicació mar-muntanya que la Via Laietana.\nI ara Colau i ERC la volen tancar. Diuen que "per guanyar espai als vianants”. Entre Paral·lel i Lluís Companys, en tot aquest immens espai urbà del que és Ciutat Vella, tot és espai gairebé exclusiu per als vianants. Més de 400 Ha en les que només per Via Laietana és possible la comunicació mar/muntanya. Més de 400 Ha on la pràctica totalitat dels espais són exclusius per als vianants.\nLa irracionalitat és això. Ignorar que tota Ciutat Vella és espai per als vianants i dir que es vol guanyar espai per als vianants en una via que fou oberta per assegurar la comunicació mar/muntanya, fent-la impossible, amb totes les gravíssimes conseqüències que això implicarà.\nEls veïns de Via Laietana, els comerciants, les empreses, mercats com el de Santa Caterina... estan en contra de l’irracional tancament que projecten Colau i ERC. Però això a Colau i a ERC els hi és igual, ja ho hem vist amb el tramvia. Per a les polítiques irracionals de Colau i ERC el que opinem els veïns no importa, com tampoc importen les gravíssimes conseqüències que les seves actuacions comportaran, en termes de tancament de comerços, acomiadament de treballadors, desertització dels espais, incomunicació entre barris, etc.\nPer això són polítiques irracionals. Per això, per a la Janet i ERC Acebillo és antic, perquè és racional, perquè sap perquè es van fer les coses, quins usos tenen i quines conseqüències poden tenir les nostres actuacions.\n(permeteu-me un petit parèntesi sobre les aberracions d’aquesta irracionalitat de les polítiques de Colau i ERC. Sota la presa de pel que ha estat això dels “pressupostos participatius” a Barcelona, la secta colauer ha “colat” actuacions demencials. Ho fan refugiats en aquest tan empalagós com efectiu llenguatge amb el que volen justificar les seves polítiques irracionals. Un dels exemples més delirants el trobem amb això que en diuen “pacificació dels entorns escolars”. Com si estessin en una guerra horrorosa. Una d’aquestes “pacificacions” que han aprovat és la de l’entorn de l’escola Duran i Bas, al barri de Les Corts. La “pacificació” consisteix en tallar el trànsit del carrer Vallespir entre Travessera i Marquès de Sentmenat. Diuen que cal tallar aquest carrer per garantir un entorn segur a la canalla i tenir espai per facilitar la seva relació. Si llegeixes fins aquí penses, pobrets, com me n’alegro per aquesta canalla d’aquesta escola que puguin sortir a un entorn segur que ara no tenien i que tinguin espai per relacionar-se quan surten de l’escola. Tornem al que deia abans: la irracionalitat es basa perquè ignora la realitat. Per què aquesta actuació de “pacificació” d’aquest entorn escolar és un deliri irracional? Doncs molt fàcil, perquè la realitat és que la sortida, la porta de sortida, per on surten tots els alumnes de l’escola Duran i Bas és a un parc, a un jardí, al Jardí de les Infantes, que té 6.800 m2, amb jocs per a la canalla, amb pista de bàsquet, amb bancs, arbres, jardí... La demència irracional d’aquest personal és que faran tallar el trànsit a una via de comunicació de sempre del barri, per guanyar uns 100m2 d’asfalt, quan la sortida de l’escola és a un parc urbà preciós i enorme, de més de 6.000m2. La irracionalitat és això)\nL’acord de Colau amb ERC per carregar-se la Via Laietana, per carregar-se la funcionalitat clau per la que va ser dissenyada i executada, per la que existeix, per la que es va “obrir” la Via Laietana, ha esdevingut, sense cap mena de dubte, l’actuació icònica de la irracionalitat de la gestió municipal de Colau i d’ERC.\n“Ho fem per guanyar espai per als vianants!”. Doncs mireu, Colauers i ERC, estalvieu-vos tractar-nos d’idiotes. A Ciutat Vella, a dreta i esquerra de la Via Laietana, és on els vianants tenim més espai exclusiu per a nosaltres, on més zones de vianants hi ha, on menys carrers oberts al trànsit hi ha. Les més de 400 hectàrees del perímetre de Ciutat Vella, a dreta i esquerra de Via Laietana, són més de 400 hèctàrees per als vianants. Enlloc més de la ciutat hi ha tant d’espai per als vianants. O sigui que no ens tracteu d’imbècils intentant fer creure que us carregueu la Via Laietana, pel que va ser creada, i per tot el que viu al seu voltant... perquè voleu fer guanyar espai als vianants”\nSí, Acebillo i Cerdà són “antics”, perquè són racionals, perquè pensen, perquè treballen sobre la realitat, perquè projecten actuacions on tothom hi guanyi.\nAcebillo i Cerdà, els pares de la Barcelona que va assegurar el seu futur i la seva prosperitat “obrint-se”, obrint Barcelona, obrint la Via Laietana, obrint Barcelona al mar.\nColau i ERC, amb el pacte per carregar-se Via Laietana esdevenen la imatge de la Barcelona que es tanca al futur, als veïns, a les múltiples barcelones, a la prosperitat.\nAixí és com Via Laietana esdevindrà la imatge de la Barcelona oberta i pròspera i, alhora, la imatge de la Barcelona tancada, arruïnada, empobrida, lletja, desertitzada, inhabitable.\nAixí és com Via Laietana esdevindrà la imatge de la lluita de la raó i la racionalitat contra la irracionalitat.\nL’admirat professor Francesc Xavier Hernandez Cardona, catedràtic d’Història de la UB deia, fa un parell de mesos, que “els dos moments de major destrucció de la nostra ciutat, de Barcelona, al llarg dels segles, són l’assalt, saqueig i destrucció de la ciutat al s.X per part d’Almansor i l’actual Ajuntament de Barcelona de l’alcaldessa Ada Colau.”\nEl pacte entre Colau i ERC per carregar-se la Via Laietana exemplifica, com poques coses, aquesta destrucció de la ciutat que lidera Colau, amb el suport incondicional d’ERC. Ja no hi ha res a amagar: ERC ha decidit donar la cara i assumir que les seves polítiques són les mateixes polítiques irracionals de Colau i els Comuns, i que la destrucció de Barcelona que està liderant Colau és un objectiu que des d’ERC també es comparteix, incondicionalment, servilment.\nPublicat per Dies de fúria a 7/24/2021\nEm pregunto molt seriosament sí el Departament d'Urbanisme de l'Escola Tècnica Superior d'Arquitectura no pot fer res per aturar aquestes bogeries i deliris urbanístics de l'Ajuntament de Barcelona.\nPot una ciutat com Barcelona dependre tan absolutament de les veleitats de qualsevol alcalde/esa de torn?\nEm costa molt d'entendre.\nSi, Escola Arquitectura, però també altres actors socials, partits politics, etc nondiuen res devant una ciurat bruta, deixada i adormida.\nEn fa riure aquesta setmana a una publicació on Maragall criticaba la actuació demencial de Colau i e Collboni diuen que te perfil propi i que ahir va tindre una ENGANXADA amb Colau, com deia La Lupe aixó es "PURO TEATRO".\nSuntrustblog ha dit...\nEl pacte de Colau i ERC contra la Via Laietana com...\nBaròmetre BCN: l’evidència de la pitjor gestió mun...\nMi calle, mi ciudad, mi vida... i la ciutat i la v...


Els casos positius de coronavirus continuen augmentant al centre de salut mental Villablanca de Reus\nLa manca de personal hauria impossibilitat la creació de grups bombolla\nper Redacció dimarts, 10 de novembre 2020 - 09:16h\nElbrot de coronavirus detectat la setmana passada al centre de salut mental Villablanca, depenent de l'Institut Pere Mata, segueix sumant contagis. Segons detalla SER Catalunya, el nombre de contagis arriba ja als 200 positius i s'estén en dos pavellons del centre, després que els contagis es detectessin a la residència Maricel, pertanyent al complex, que a hores d'ara continua aïllada.\nEl brot detectat la setmana passada hauria afectat 138 persones, 103 pacients i 35 treballadors, però ara la xifra s'estén fins prop de 200, entre els dos pavellons anomenats Montsant i Pirineus, aquest darrer en fase d'obres.\nEn aquests dos pavellons hi residirien pacients amb malalties mentals, compartint habitació amb sis o set persones més. Es tracta del segon brot de coronavirus al complex Villablanca, ja que a la primera onada ja en va patir un.\nAlgunes fonts han apuntat a SER Catalunya que la problemàtica principal és la manca de personal, que hauria impossibilitat establir els grups bombolla i evitar el contacte entre els diferents grups d'infectats i els treballadors del centre.\nSembla que estiguem atrapats en la mateixa pel·lícula de fa uns mesos, i és que el passat abril ja es va produir un brot de coronavirus al mateix centre, durant la primera onada. En aquella ocasió també es va estendre pel complex i fonts internes també asseguraven que la manca de personal estava complicant la gestió del brot.\nA més a més, igual que durant el mes d'abril, el brot al centre de salut mental Villablanca es produeix en un moment en què les residències per a gent gran son les que més preocupen en la pandèmia. A diferència de la primera onada, però, Reus aquest cop sí que està veient com son diverses les residències afectades per la Covid, i fins i tot s'ha hagut d'intervenir la Residència Ítaca-Fortuny de Reus per intentar controlar la situació.\nPere Mata Conselleria de Salut tercera edat Coronavirus


El president Mas encapçala diumenge a Folgue... - Govern.cat\nquery_builder 17 maig 2013 11:55\nEl president Mas encapçala diumenge a Folgueroles la Festa Verdaguer 2013\nEl president de la Generalitat, Artur Mas, acompanyat de la seva esposa, Helena Rakosnik, presidirà diumenge vinent, 19 de maig, els actes organitzats amb motiu de la Festa Verdaguer 2013 de Folgueroles, que commemora el naixement del poeta Jacint Verdaguer (Folgueroles, 1845 – Barcelona, 1902). També hi seran presents el conseller d’Interior, Ramon Espadaler, i el delegat territorial del Govern de la Generalitat a la Catalunya Central, Juli Gendrau. La Festa Verdaguer, que se celebra ininterrompudament des del 1952, és una de les festes literàries més antigues d’Europa.\nA les 11.45 hores, el cap de l’Executiu arribarà a Folgueroles i visitarà, en primer lloc, l’Ajuntament, on es trobarà amb l’alcalde, Carles Baronet i altres membres del consistori i signarà en el llibre d’honor.\nTot seguit, el president Mas es desplaçarà a la Casa Museu Verdaguer, edifici del segle XVII que forma part de l’habitatge on el poeta va viure els primers anys de la seva vida. Artur Mas també signarà en el llibre d’honor de la Casa Museu.\nEl president es dirigirà, a continuació, a la plaça Verdaguer, on farà una ofrena floral al monument al poeta, que s’hi va aixecar l’any 1908 i és conegut amb el nom d’El Pedró. Des del mateix monument, el president i l’alcalde presenciaran el Ballet de Folgueroles, la dansa de la festa que només es balla aquest dia. Seguidament, el cap del Govern visitarà a la mateixa plaça el Mercat del Llibre Vell de Poesia, que enguany celebra la seva desena edició.\nA les 13.30 hores, tindran lloc, als Jardins de Can Dachs, els parlaments institucionals, a càrrec de l’alcalde de Folgueroles i del president de la Generalitat.\n11:45|El president Mas encapçala la Festa Verdaguer 2013.Plaça Verdaguer|Folgueroles (Osona)\nEl president de la Generalitat, Artur Mas, acompanyat de la seva esposa, Helena Rakosnik, presidirà els actes organitzats amb motiu de la Festa Verdaguer 2013 de Folgueroles. També hi seran presents el conseller d’Interior, Ramon Espadaler, i el delegat territorial del Govern de la Generalitat a la Catalunya Central, Juli Gendrau. El cap de l’Executiu visitarà, en primer lloc, l’Ajuntament, on es trobarà amb l’alcalde, Carles Baronet i altres membres del consistori i signarà en el llibre d’honor. Tot seguit, es desplaçarà a la Casa Museu Verdaguer. El president es dirigirà, a continuació, a la plaça Verdaguer, on farà una ofrena floral al monument al poeta, i presenciarà el Ballet de Folgueroles, la dansa de la festa. Seguidament, el cap del Govern visitarà a la mateixa plaça el Mercat del Llibre Vell de Poesia. A les 13.30 hores, tindran lloc, als Jardins de Can Dachs, els parlaments institucionals, a càrrec de l’alcalde de Folgueroles i del president de la Generalitat.


Germà Capdevila - La gestió com a carta electoral | Aguaita.cat\n«Resulta força sorprenent que el responsable d'una de les pitjors gestions de la pandèmia a nivell mundial sigui candidat a president»\nper Germà Capdevila , 2 de gener de 2021 a les 20:00 |\n"Salvador Illa, la vacuna contra els llaços grocs", és el lema de la primera campanya que alguns militants socialistes han començat a fer circular per les xarxes socials. Tota una declaració d'intencions que demostra que l'objectiu del PSC és aglutinar el vot unionista, tot abandonant definitivament qualsevol vestigi de catalanisme que pogués quedar en la filial catalana del PSOE.\nMés enllà del component supremacista que implica considerar els adversaris polítics com un virus a eradicar, resultat francament sorprenent que el responsable d'una de les pitjors gestions de la pandèmia a nivell mundial sigui candidat a president de la Generalitat. Les dades són demolidores.\nSegurament, a nivell mundials els ministres de Salut amb possibilitats de liderar una candidatura presidencial es poden comptar amb els dits de la mà. Nova Zelanda, Singapur, Uruguai, Japó, Noruega i no gaires més. Només una dotzena dels més de 200 estats d'arreu del món han superat la xifra de mil morts per milió d'habitants, i Espanya és al top ten. En qualsevol d'aquests països, cap ministre de Salut no consideraria ni remotament encapçalar una candidatura. Salvador Illa, sí.\nÉs clar els candidats d'altres partits catalans com ERC, Junts i també els Comuns, hauran de respondre per la seva gestió de la pandèmia a nivell nacional, comarcal o municipal, però en el cas dels responsables del govern de la Generalitat poden presentar com atenuant el parany plantat pel govern de Sánchez i Iglesias: els van transferir les competències de gestió però no els recursos per fer-ho.\nLa pandèmia jugarà un paper central en la campanya electoral. L'evolució de les xifres de contagis, ingressats i morts pesaran en el seu desenvolupament. Els encerts i els errors tindran conseqüències. Episodis com el de la rave de Llinars del Vallès no s'haurien de repetir, si es vol mostrar una gestió mínimament eficient, tot i les dificultats. Mentrestant, si no és molt demanar, que les vacunes siguin contra la COVID i no contra els que pensen diferent. Gràcies.\nPer Bribenque el 3 de gener de 2021 a les 11:57\nDoncs la mala imatge d´ahir de la festa, amb les popes a l´aire, de que vindra a la política i ja veurem si pacten entre les forçes independentistes...\nEl magnífic candidat Illa\nPer Berguedà content. el 2 de gener de 2021 a les 21:17\nCom es pot veure per l'articulista, el pànic ha entrat a casa dels partits independentistes. Ell vol fer veure que Illa és un mal candidat però la realitat és que ha trasbalsat totes els previsions electorals dels independentistes i ja comencen a veure el final del seu regnat. Articulistes una mica objectius i no sectaris, ho han reconegut.


Diversos senglars es llancen al buit des de la teulada d'una fàbrica\nUN ANIMAL VA MORIR\nVÍDEO | Diversos senglars es llancen al buit des de la teulada d'una fàbrica a Viladrau\nEls animals van arribar fins a l'empresa per una carretera veïna i no van saber sortir-ne\nDijous, 13/02/2020 - 17:40\nUn grup de senglars es va precipitar al buit des de la teulada de la fàbrica de l’empresa Liquats Vegetals a Viladrau (Girona). Les instal·lacions de l’empresa són just a sota d’una carretera per la qual els animals haurien arribat a la fàbrica. Una vegada a la teulada, els senglars no en van saber sortir i es van acabar precipitant al buit. Un dels animals va morir i la resta es van poder escapar.\nSegons informa el ‘Diari de Girona’, abans de saltar, els senglars van deixar taques de sang a la teulada, pel que es creu que els animals podrien estar ferits en el moment de saltar del terrat de la planta. En les imatges es veu com un d’ells es dona un cop amb uns vidres per intentar trobar una sortida.\nFort augment de la Covid a Espanya: 2.935 en les últimes 24 hores


Busquen tres desapareguts per les fortes pluges prop de Carcasona - Diari de Girona\nBusquen tres desapareguts per les fortes pluges prop de Carcasona\nEl nivell de l'aigua va arribar a les finestres del primer pis d'alguns habitatges a les zones més afectades\nUna carretera, destrossada per la força de l'aigua. reuters\nUna carretera, destrossada per la força de l'aigua.\nLes autoritats de França van xifrar en tres el nombre de desapareguts a causa de les inundacions provocades per les intenses pluges, les pitjors en més d'un segle, a la regió de l'Aude (sud-est). El prefecte de l'Aude va revisar a la baixa el balanç de víctimes mortals, que va xifrar en onze -respecte a les tretze anunciades dilluns-, i va assenyalar que vuit persones més van resultar ferides. Per la seva banda, l'agència meteorològica Méteo France va mantenir l'alerta roja a l'Aude a causa de l'amenaça d'inundacions.\nEntre les zones més colpejades per les pluges i les inundacions hi ha les localitats de Conques-sur-Orbiel i Vilardonèl, on el nivell de l'aigua va arribar a les finestres del primer pis d'alguns habitatges. La regió de l'Aude és mundialment coneguda per acollir la ciutat medieval de Carcassona.\nLes inundacions van ser sobtades, ja que en un lapse de cinc hores van caure entre 160 i 180 mil·límetres d'aigua a la zona de Carcassona, la capital departamental, cosa que equival a cinc mesos de precipitacions. Les escoles al departament de l'Aude van romandre tancades i es va recomanar als residents que es quedessin a casa.\nLes pluges torrencials no són un fenomen estrany a França en aquesta època de l'any, però els meteoròlegs han indicat que l'aigua del mar excepcionalment càlida a la cosa mediterrània podria estar-les intensificant. França ha experimentat el que és fins ara l'any més càlid des de 1900, segons Méteo France.\nPer part seva, el Govern francès va intentar afrontar les crítiques per la tardança en l'activació de l'alerta roja davant les inundacions i va insistir en el caràcter imprevisible d'un fenomen de gota freda que va sorprendre per la seva intensitat. «Es va produir la conjunció d'una sèrie de fenòmens que no eren previsibles», va destacar el ministre per a la Transició Ecològica, François de Rugy, després d'insistir que «la previsió meteorològica no és una ciència exacta».


Tardes de birres: de novembre 2016\nEL DIA QUE EN MILLO VA PERDRE ELS PAPERS\nFa uns quants mesos passejava amb la meva família per Girona i vam veure l'Enrique Millo. Caminava pocs metres davant nostre, i duia un feix de papers a sota el braç. En un moment donat va col·locar malament els peus, va perdre l'equilibri i el feix de papers li va caure al terra. Feia vent, i els documents es van escampar per tota la vorera com si fossin confeti.\nEl meu primer impuls, el que em surt sempre naturalment, va ser ajupir-me i ajudar-lo. De fet, el meu fill gran ja m'ho demanava. Però li vaig dir que no. Per un únic cop, no. No pas a en Millo.\n- Per què, papa? Que és un senyor dolent?\n- No sé si és dolent-dolent, però no és gaire bona persona.\nEl meu fill només té cinc anys i no podia explicar-li que en Millo és un mercenari amb uns ideals incerts que varien segons el càrrec que li donen i els diners que li paguen. A Girona tothom sap que, a banda de ser membre d'Unió, durant un temps va tontejar amb ERC, i fins i tot corre la brama que, en un acte determinat, se'l va veure amb una samarreta groga per sobre la camisa, saltant i corejant els líders republicans. Fa un temps es va dur a terme una campanya al Facebook per recuperar la fotografia de l'acte en qüestió -diuen que existeix-, que ara mateix valdria una petita fortuna i posaria encara en més entredit la noblesa d'aquest individuu, que sempre em fa pensar en els jueus que vigilaven els seus propis companys al gueto de Varsòvia, o als crematoris nazis.\nAixí doncs, vam passar de llarg i vam deixar a en Millo recollint documents. Se'm va acudir un comentari que en aquell moment em va semblar molt graciós -sortíem de dinar- i no vaig poder-me'n estar:\n- Millo, que perds els papers!\nLa meva dona va fotre'm un cop de puny a l'espatlla i en Millo va seguir capcot, com una formigueta que s'afana recollint provisions per l'hivern. Després vaig pensar que potser algun d'aquells papers contenia proves de la pressumpta -i probable- corrupció del PP, però encara que l'hagués recollit no m'atreviria a fer xantatge a un partit que té membres amb l'aparença de mafiós de l'Itàlia rural que té en Bárcenas. No pots jugar contra els professionals. Però que cap vianant ajudés a en Millo -hi havia més gent, i ningú va fer el gest d'ajupir-se- va ser una satisfacció petita, però que de tant en tant m'agrada evocar.\nAbans d'ahir vam veure en Millo plorant la mort de la Rita Barberá a la tele. Per cert, fa poques setmanes li vaig dedicar aquest bonic post. El paper de l'Enrique i el del seu partit aquests dies ha sigut tan baix, tan vergonyant i tan ridícul, que tots plegats encara estem estupefactes i no hem sabut reaccionar. És una hipocresia d'un nivell tan alt, tan d'una altra lliga, que els pobrets ciutadans de a peu estem atuïts, com quan et foten un cop de puny i et descol·loca més la sorpresa que no pas el dolor. Aquests dies els líders populars desfilen davant de les càmeres, desvergonyits, i acusen al poble d'haver matat la Barberá, com si fos la versió 2.0 de Fuenteovejuna, amb l'alcaldessa en el paper de comendador malvat. D'aquí uns dies en prendrem consciència plena i fliparem. Direm: has vist quins collons més ben posats que tenen?, i el PP recollirà unes quantes saques més de vots, perquè el victimisme sempre els en dóna. I qui dies passa, anys empeny.\nQuan el Príncep Felipe i la Infanta Leti es van casar jo era en un bar, esmorzant. Era un bar de barri, el clàssic bar de barri que la gent que elogia els bars de barri mai no ha trepitjat, per ser massa brut i ple de gent trista que beu conyac de bon matí. Un bar molt poc #livinglavidahappy, i que faria arrufar el nas a totes aquestes nenes amb Iphone 7 i ulleres cares de pasta que voten Podemos i a la Colau per fer-se les rebels davant del papa i la mama, convergents o socialistes de tota la vida. Era en un bar de barri, deia, bevent un tallat i veient la televisió: a Madrid plovia i l'inici del casament dels reis va ser passat per aigua.\n- Ja els hi està bé, a aquests fills de puta - vaig dir, esperant la complicitat dels bebedors, que van mirar la tele, van arronsar les espatlles i va retornar a la seva càlida i fidel copa de Soberano. Els hi importava tan poc la monarquia que no tenien forces ni per odiar-la.\nDurant els anys que vaig freqüentar aquells bars de barri vaig aprendre un munt de coses. La més important: la glorificació de la classe obrera és un dels conceptes més equivocats dels darrers segles. La idea de l'obrer culte, actiu políticament, associacionista i que freqüenta ateneus on hi tenen lloc espesses discussions bizantines és, com a mínim, esbiaixada. Mireu, si no, com arrasa el PP en determinades zones obreres, o bé la seva marca blanca, Ciudadanos. Però en molts cercles és una idea -una utopia, més aviat- encara ben viva. Recordem, per exemple, el discurs que va fer aquell homenet pel pregó de la Mercè, i alguns dels seus paràgrafs més nefands, on parla de l'èpica de l'obrer que torna a casa de treballar. Tinc molts amics -alguns de molt estimats- que creuen en aquesta idea, que com tots els estereotips és més falsa que Judes, i més simple que el quadre de comandaments del Fiat Uno que conduïa quan era jove. Però no ens desviem del tema: la segona cosa més important que vaig aprendre és que a la gent no li agrada que li diguin què ha de fer, ni què ha de pensar. I si t'hi fiques gaire ferruc, surten per petaneres, com els bevedors de conyac que us deia abans.\nNo sé per què ha guanyat Trump, i no crec que cap d'aquests opinadors de mirada greu i penetrant ho sàpiga. Però sí que estic segur d'una cosa: els americans, com van fer-ho els anglesos en el seu moment amb tot allò del Brexit, ens han deixat un missatge molt clar: "Nosaltres fem el que ens dóna la gana, i votem a qui ens dóna la gana. I no tolerarem que cap progressista de Twitter, des del seu piset de Gràcia, ens digui que hem d'obrir els ulls i ens assenyali a qui hem de votar i a qui no, pel nostre propi bé.". Si jo visqués als EUA hagués votat la Hilary, però entenc que alguna gent s'hagi cansat de les amenaces bufes d'en Robert de Niro a Youtube, i de la processó de músics milionaris que intenten convèncer a la gent a cop de guitarra, que és una cosa que sempre m'ha fet riure. Quan alguns dels autoanomenats intel·lectuals espanyols feien propaganda per ZP, em vaig sentir insultat. Què volien dir, exactament? Que la gent llesta votava PSOE? Que si t'agradaven les cançons d'en Sabina havies de votar en Zapatero? Sempre aquesta condescendència, sempre aquests superioritat moral que fa tanta, tantíssima ràbia, i que si no fos una persona assenyada potser encara acabaria votant un imbècil, només per fotre als Michael Moores que hi ha pel món, que ja es freguen les mans perquè tenen un enemic nou contra el qual lluitar, i així donar una mica més de sentit a les seves vides -i potser fer algun caleró. Fatalment, han oblidat una de les velles màximes dels publicistes: la gent és imbècil, però no li agrada que li ho recordin.\nAhir deia al Facebook que en Clint Eastwood, en Chuck Norris, en Hulk Hogan, en Charlie Sheen i en Mike Tyson, entre d'altres, recolzen obertament a Donald Trump, i que precisament per això guanyaria. Més enllà de l'anècdota, cal ser molt ruc per veure que en Bon Jovi mou gent, però en Hulk Hogan potser encara en mou més. Aquests són els herois dels pobles petits, dels rednecks i dels pistolers que maten caimans a trets. Els herois dels handlebar moustache i dels pobres que no tenen la sort de viure a Manhattan, o a California. Els herois del cinturó bíblic, i dels venedors de cotxes de segona mà, i de les mares que fan apple pies. Ens hem rigut d'ells des del nostre postureig d'europeus esnobs, i ara els rednecks s'han alçat. Aneu fent broma contra els pagerols: jo ja us ho deia.


Primer Consell d’Administració de l’empresa de neteja Nora des que és pública al 100% | Blanesaldia\nPublicat el 03 d'octubre, 2019 - 13:28 CEST\nAvui ha tingut lloc a la seu de l’empresa de neteja i recollida de residus Nora a Blanes els primers Consell d’Administració i Junta General d’Accionistes d’ençà que l’empresa és 100% de capital públic. Ara, els únics accionistes de Nora són el Consell Comarcal de la Selva i la institució blanenca.\nLes dues sessions les han encapçalat els dos membres de la Junta General: el president del Consell Comarcal de la Selva, Salvador Balliu; i l’alcalde de Blanes, Àngel Canosa. Fins que l’empresa no va ser 100% pública, havia estat integrada en un 50% pel Consell Comarcal, un 40% per l’empresa privada CESPA S.A., i un 10% per l’Ajuntament de Blanes.\nLa plantilla de NORA passa a treballar 35 hores a la setmana\nNeteja del fons marí de la badia de Tossa de Mar\n← En septiembre el número de parados aumentó en Lloret de Mar en 124 personas y en Blanes en 99 Activitats a Blanes els dies 4, 5 i 6 d’octubre →


i càrtel | enciclopèdia.cat\nAcord limitat entre diverses empreses, les quals, tot i conservar llur independència tècnica, econòmica i financera (aquesta és la principal diferència entre el càrtel i el trust), decideixen de pactar a fi d’evitar o de disminuir la competència mútua.\nDe fet, el seu objecte principal és d’aconseguir una posició monopolística en el mercat; si hom no assoleix aquesta finalitat l’acord sol restar sense efecte ràpidament. Segons la natura de l’acord, els càrtels es poden classificar en diversos grups: de preus de compra i venda , en els quals les empreses es comprometen a seguir una determinada política de preus; de condicions de compra i venda , en els quals les empreses fixen també altres condicions, com les de pagament, formes de contracte, etc; de producció , en els quals hom assigna a cada empresa un programa de producció que pot comprendre tant el tipus de producte fabricat com el mateix volum de producció; de distribució de mercats , bé per zones geogràfiques o per unes altres característiques. Els càrtels aparegueren per primera vegada a Alemanya al final del s XIX, promoguts, en part, per la legislació aranzelària del 1879 i la iniciativa del govern tendent a l’organització de l’economia en funció d’uns objectius militars. Un dels exemples més importants fou el càrtel del carbó de Westfàlia-Renània (1893). Els anys trenta els càrtels alemanys, que vorejaven els 3 000, foren aprofitats pels nazis per a efectuar llur experiència de concentració i direcció centralitzada de l’economia. Tot i que hom tendeix a considerar que el càrtel pot ser contrari als interessos dels consumidors, les legislacions de la gran majoria d’estats admeten, en principi, les fusions o absorcions que no perjudiquin la lliure competència i impliquin situació de monopoli.\nJVT / FSM


Gironella amplia la programació estable del "Culturitza't" durant tot l'any - Regió7 :: El Diari de la Catalunya Central\nGironella amplia la programació estable del "Culturitza't" durant tot l'any\nredacciómanresa 20.02.2016 | 00:00\nPeyu encetarà el nou cicle imatge promocional\nGironella ha presentat, per primer cop, una programació cultural estable que s'allarga durant tot l'any, dins el cicle Culturitza't. Fins ara les propostes d'aquest cicle es concentraven a la tardor, però ara, en la seva setena edició, oferirà espectacles des d'ara i fins al juny.\nLa nova programació del Culturitza't s'estrenarà diumenge vinent (18 h, Local del Blat) amb l'osonenc Peyu, humorista del programa APM?, que presentarà l'espectacle I-Neptú. L'espectacle següent anirà a càrrec de David Carabén, cantant de Mishima, que oferirà un concert acústic a l'església vella el diumenge 3 d'abril (20.30 h). El diumenge 1 de maig (19 h) arribarà una proposta per a tots els públics a càrrec dels bagencs Teatre Mòbil: Tot plegat. La música retornarà el 22 de maig (19 h, a l'església vella) amb Quart Primera, que oferirà un concert acústic. Dins del Bdegust, arribarà Wom Trio el 19 de juny (11.30 h). Serà un concert que tindrà lloc, en aquest cas, a la Font del Balç, i l'entrada serà gratuïta. La darrera proposta s'oferirà el 26 de juny (22 h) a les roques del Pont Vell. Serà una sessió de cinema a la fresca.\nLes entrades ja es poden adquirir i reservar a l'ajuntament.


Organitzar una boda no és una tasca gens fàcil, i darrere d’aquesta organització hi ha una quantitat de preparatius immensa. Un d’aquests preparatius és el que anomenem la papereria de la boda, dins de la qual hi trobem les invitacions de boda, un tema del qual parlarem més en profunditat en aquest blog.\nSegur que alguna vegada hauràs sentit allò de “la invitació és la carta de presentació del vostre enllaç”, i d’aquí ve la importància de pensar i cuidar el disseny tant de les invitacions com de tota la papereria de la boda.\nLa invitació de boda\nLes invitacions són un dels elements més importants que no poden faltar el dia de la nostra boda, són imprescindibles. El seu disseny ha de seguir el mateix fil conductor que l’estil i el tipus d’enllaç que s’estigui organitzant, de manera que pugui transmetre als convidats una primera impressió i una pinzellada del que serà el dia de la boda.\nHan de contenir la informació que necessitin saber els teus convidats com per exemple l’espai on serà la cerimònia, l’espai de la celebració del convit, la data, l’hora i les dades de contacte.\nActualment, trobem molts estils d’invitació diversos que s’adapten a les necessitats i als gustos de cada parella. Les invitacions que ara mateix estan en tendència són sobretot les d’estil minimalista, amb línies rectes i colors neutres, les de formes geomètriques i sobretot, les d’aquarel·la.\nAquest és un element que va agafant cada vegada més força dins de la papereria de la boda. Aquesta temporada s’està donant molta personalitat als sobres, deixant les invitacions en un segon pla amb un estil més minimal, i apostant sobretot per sobres folrats amb estampats originals o il·lustracions, per sobres de colors i pel paper kraft. Això sí, seguint sempre un estil per tal que totes les peces vagin a conjunt. Últimament, també estem veient una aposta pels segells de lacre per tancar els sobres, que es poden personalitzar i que donen un toc final molt elegant a l’acabat de les invitacions, o altres elements com ramets de flors seques o cintes de tela.\nEl seating plan és un conjunt d’elements que serveixen per no crear el caos a l’entrada del banquet. El trobem a les bodes amb taules on la distribució ja està feta, però en altres bodes de format còctel sense taules, prescindeixen d’ell.\nEl protocol de les taules consisteix en diversos cartellets que indiquen les taules i la col·locació de cada convidat en cada una d’elles. Normalment, els trobem a l’entrada de l’espai del banquet, de manera que els convidats a l’entrar, ho vagin veient i puguin saber on aniran asseguts.\nDins del seating plan també trobem els marca-llocs, un cartellet que es col·loca a les taules, amb el nom de cada convidat i que indica on ha de seure de la taula, i els números de la taula al centre d’aquesta, perquè els convidats la puguin trobar.\nEs tracta d’uns cartells amb les indicacions del menú que se servirà. Normalment, el restaurant o el càtering que s’encarrega del menjar ofereix els seus propis cartells de menú, amb el logotip de l’empresa, però si el que vols és una boda organitzada amb detall, l’ideal és fer uns menús que vagin coordinats amb la resta de papereria de la boda i que així se segueixi el mateix fil conductor.\nAquestes targetes són un element ideal per donar les gràcies als convidats, tant pel seu regal com per la seva assistència a la boda. S’acostumen a donar al costat del detallat que es regala el dia de la boda a cada un dels convidats. A la targeta s’hi pot escriure un missatge personal i individualitzat, com a agraïment.\nA més de tots aquests elements sobre els quals hem parlat, existeixen moltes altres peces que poden formar part de la papereria d’una boda, però que dependrà dels gustos de cada parella i del seu pressupost.\nSi estàs pensant en fer la papereria de la teva boda, comenta’ns el teu projecte amb detall, a la impremta de Tarragona et podem ajudar! T’animem a fer un cop d’ull a la nostra pàgina web o a contactar amb nosaltres!


Lliçons de la Bauhaus per al segle XXI | CCCB LAB\nLliçons de la Bauhaus per al segle XXI\nEn el centenari de la seva fundació, rastregem la influència de la Bauhaus en àmbits tan diversos com l’educació, la innovació o la cultura digital.\nEstudiants del Departament d’Arquitectura de la Bauhaus Dessau. Lotte Beese i Helmut Schulze a la taula de dibuix. c. 1928 | Wikimedia Commons | Domini públic\nEn una època en què els referents del passat perden vigència i autoritat, el llegat de la Bauhaus podria ser-ne una excepció. Nascuda als inicis de la producció de masses, considerada un dels bressols de la modernitat, va ser una institució que havia de trencar estructures, tant en l’àmbit del disseny i l’arquitectura com en el de l’ensenyament formal.\nL’1 d’abril de 1919 naixia a Weimar la Staatliches Bauhaus, l’escola d’art que va donar forma al disseny com a disciplina professional. Gairebé tres lustres de vida en tres ciutats diferents per les quals van passar professors de la talla de Vassili Kandinski, Paul Klee o Ludwig Mies van der Rohe. La institució es va proposar crear formes que responguessin als reptes de la seva època, la d’una Alemanya sumida en la depressió d’entreguerres i en plena industrialització. Dins seu es van assajar maneres alternatives de viure, treballar i relacionar-se, fins que les autoritats nazis van forçar-ne el tancament el 1933, acusant-la de promoure el bolxevisme. Més enllà del seu interès com a moviment estilístic i de la revisió nostàlgica del segle XX, en trobem les empremtes, al cap de cent anys, en pràctiques culturals pròpies de l’era digital.\nL’arquitecte Walter Gropius, fundador de la Bauhaus, va il·lustrar el manifest de l’escola amb un gravat d’un edifici gens modern: una catedral. Durant segles, les esglésies s’havien construït sense eines o teories científiques sofisticades, gràcies a persones que confiaven en l’experiència pràctica i la tradició artesanal. Per aquest motiu, Gropius les considerava l’epítom de la seva visió de l’art: una obra col·lectiva, la unió de totes les professions en un mateix projecte global.\nTot i que la seva orientació va anar canviant amb el pas del temps, l’aprenentatge d’oficis va ser la pedra angular de la pedagogia de l’escola. El programa de la Bauhaus es desenvolupava en tres etapes: 1) un semestre introductori amb lliçons sobre forma i materials en general; 2) tres anys d’aprenentatge en un taller, i 3) un període indeterminat aplicant els coneixements en construccions.\nDes dels inicis, es van establir tallers de ceràmica, tèxtil, metall, vidre o pintura mural, entre d’altres. Només els i les alumnes que mostraven aptituds podien formar-ne part, on passaven a estar a càrrec de dos mestres: un de forma i un d’artesania. Un sistema d’ensenyament dual —no exempt de tensions— que proporcionava dos mentors a cada artista, cosa que desdibuixava la figura jeràrquica del professor tradicional i enriquia els treballs des del punt de vista artístic i funcional.\nLa major part del professorat de la Bauhaus no havia estat format per ensenyar, sinó que l’integraven artistes en actiu. Aquesta proposta trencava amb la idea tradicional de l’acadèmia, en què només les persones que han estat examinades estan capacitades per examinar. Per a Gropius, les velles institucions eren incapaces de formar artistes. «Com ho poden aconseguir, si l’art no pot ser ensenyat?», va escriure. Aquesta visió herètica del coneixement expert, juntament amb la de l’aprenentatge a través de la pràctica, van eliminar en gran mesura les jerarquies associades a l’escola com a organització.\nL’artista Johannes Itten, per exemple, permetia que fossin els mateixos alumnes els qui avaluessin quins treballs eren els millors. En alguns tallers no es disposava de mitjans ni programa formal, de manera que les persones que els formaven van haver de trobar maneres de fer-los avançar. Bona prova en va ser el taller tèxtil, a què van ser destinades la majoria de dones en considerar que es tractava d’una tasca inherentment femenina. Les estudiants eren autodidactes, de manera que algunes d’elles, com Gunta Stölzl, van fer cursos pel seu compte. Després van compartir el que havien après amb les altres, fent possible el progrés d’un taller que altrament hauria desaparegut.\nWomen of the Bauhaus | Harvard Art Museums\nUna artesania digital\nEl fet que una escola sigui multidisciplinària pot semblar comú avui dia, però en aquell moment es tractava d’una idea excepcional. Artistes, artesans i dissenyadors van ser empesos a col·laborar, i a trobar l’equilibri entre el treball individual i el d’equip, l’art i la tecnologia, la ciència moderna i el saber tradicional.\nAquest enfocament de «mans a l’obra» i aprenentatge col·lectiu té consonància amb pràctiques contemporànies, sorgides en plena revolució digital. Des de fa dècades, diferents disciplines reformulen els patrons de la filosofia do it yourself, agrupant persones amb els mateixos interessos tant de manera presencial com en línia. Bon exemple en són els Fab Lab i el moviment maker, que estableixen centres de fabricació digital en els quals dissenyar i imprimir objectes, sovint sense necessitat de coneixement expert. Molts d’ells, a més, constitueixen autèntiques comunitats de pràctica, en què els processos es comparteixen de manera oberta i les persones aprenen les unes de les altres i es reconeixen a elles mateixes com a artesanes, només que d’una tècnica actual.\nDe la mateixa manera, les filosofies hacker i del software lliure qüestionen qui té dret a produir tecnologia, defensant una intervenció directa en la creació de programes i, per tant, de coneixement. Una cosa a la qual el sociòleg Richard Sennett s’ha referit com una «artesania pública». Segons l’autor nord-americà, el software lliure és un exemple de com construir eines útils per a la societat a partir del treball col·lectiu: «Aquesta comunitat», escriu, «està focalitzada a aconseguir la qualitat, a fer una bona feina, una cosa que és la marca d’identitat primordial de l’artesania». Noves formes de generar ginys que no són marginals, sinó que disposen d’amplis mecanismes de relació i comunicació, així com de reconeixement d’estatus i capital cultural. Sistemes que, per a Sennett, són més sostenibles que els de les estructures tancades en què tot està escrit i procedimentat, i que per això mateix no saben adaptar-se i perdurar.\nD’altra banda, la mateixa idea de taller de la Bauhaus, a mig camí entre l’aprenentatge i la producció, entre el treball i el joc, s’ha fet omnipresent en el panorama formatiu actual. El workshop, un format que fomenta l’aplicació del que s’aprèn en temps real, permet que l’ensenyament s’ajusti al que les persones necessiten. Encara que la seva configuració, per naturalesa efímera i antiacadèmica, pot fer-lo feble en alguns contextos, és destacable com a espai en el qual desenvolupar capacitats sense les exigències formals del món educatiu ni les urgències de l’empresarial.\nTot i que la modernitat de la Bauhaus pot semblar, amb ulls actuals, freda, minimalista i una mica elitista, un dels pilars fonamentals de l’escola va ser l’ús del disseny per a una finalitat social. Després de la derrota alemanya a la Primera Guerra Mundial, Walter Gropius propugnava un art al servei de les necessitats humanes. Com diu el manifest del Consell de Treballadors per l’Art, col·lectiu del qual l’arquitecte va participar: «Art i poble han de formar una unitat. L’art no ha de ser mai més delit d’uns pocs, sinó felicitat i vida de la massa».\nBauhaus. Dessau, 2010 | Nate Robert | CC BY\nRecollint aquest principi, la Bauhaus va posar èmfasi en la simplicitat i en la utilitat, tant en l’ús dels materials com en la forma del disseny. En oposició a l’estil recarregat del modernisme burgès, es van eliminar els ornaments innecessaris, sota la premissa que la forma ha de seguir la funció. Aquest postulat es va aplicar també en el camp de l’arquitectura, i l’escola va revolucionar la manera de planificar edificis. Especialment sota la direcció de Hannes Meyer, es van estudiar les condicions de vida de les famílies obreres, tenint-ne en compte aspectes biològics i psicològics, així com d’entorn i urbanístics. Aquests sovint revelaven «les deficiències i el caire classista» de les ciutats, com va escriure Meyer, en què «els barris obrers es trobaven sense excepció a les zones deteriorades per la indústria i les instal·lacions culturals a les zones on vivia la població benestant».\nL’enfocament social que promulgava l’escola troba ressò en el design thinking i altres metodologies actuals per a la innovació, que posen en valor el paper del disseny en la resolució de problemes. Segons aquestes disciplines, la prioritat sempre han de ser les necessitats humanes, de manera que no cal posar el focus en la creació d’objectes en si, sinó en la seva interacció amb persones, entorns, ciutats… Un plantejament que «requereix habilitats de col·laboració inusuals que moltes organitzacions no han desenvolupat», com escriuen els professors de Harvard Dorothy Leonard i Jeffrey F. Rayport, així com perfils amb bagatges diferents interactuant de manera creativa. Qualitats pròpies de la Bauhaus que aquests acadèmics troben a faltar, «perquè els que saben el que es pot fer generalment no estan en contacte directe amb els qui necessiten que es faci alguna cosa».\nDonar forma al present\nEn els inicis d’una automatització de l’ocupació que es preveu massiva, sembla evident que la digitalització està posant fi a la capacitat de fer amb les pròpies mans, si més no des d’un punt de vista professional. Recuperar l’habilitat de modelar el món passa pel camí del que és analògic, però també per la necessitat d’adquirir competències pròpies del context actual. De la mateixa manera que és important preservar la capacitat de teixir, enquadernar o forjar, cal ensenyar a programar, imprimir i dissenyar, ja que aquesta no deixa de ser la manera de treballar la matèria primera que conforma el present.\nUna experiència inspiradora en aquest sentit és la del projecte Fab Loom, que uneix de manera tangible les tradicions artesanes analògica i digital. Consisteix en la fabricació d’un teler replicable dissenyat en el Fab Lab de Lima, construït gràcies a una fresadora de control numèric i utilitzant com a font el teler peruà ancestral. Un exemple de les possibilitats de les noves formes de producció per afrontar els reptes del futur pròxim d’una manera diferent, tant a escala local com global. Un experiment realitzat de manera col·laborativa i multidisciplinària, que demostra que l’enfocament de la Bauhaus encara té encaix en un món governat pel codi binari.\nFerran Esteve@ferranesteve15 Publicacions


Oriola suspén les processons de Dimecres Sant pel mal oratge - À Punt\nOriola suspén les processons de Dimecres Sant pel mal oratge\nLa desfilada del Nostre Pare Jesús Natzaré i el de Sant Sopar es traslladen a l'endemà, Dijous Sant\nLa processó del Nostre Pare Jesús, en una imatge d'arxiu / Junta Major de Confraries de la Setmana Santa d'Oriola\n13 d'abril 2022 - 15:26\nOriola haurà d'esperar fins dijous per a celebrar les anhelades processons amb motiu de la Setmana Santa. La Junta Major de Confraries de la ciutat ha decidit cancel·lar totes les previstes per a aquest Dimecres Sant per l'elevada probabilitat de pluja a la zona entre les 14:00 i les 7:00 hores de l'endemà, segons han anunciat en un comunicat. Es posposen per a Dijous Sant.\nAixí, la processó de l'Orde Franciscana Seglar i Molt Il·lustre Majordomia del Nostre Pare Jesús Natzaré tindrà lloc a les 10:00 hores, des de l'església de Santa Anna fins al santuari de la Nostra Senyora de Montserrat. La de les confraries del Sant Sopar i el Llavatori eixirà a les dotze del migdia, segons el recorregut habitual.\nEl mal oratge previst per a la vesprada també ha portat l'Ajuntament d'Oriola a suspendre el trasllat de les imatges del Sant Soterrar de Crist, tal com ha confirmat a través de Twitter. Anava a celebrar-se a partir de les 20:00 hores.\n🔴COMUNICADO: El Ayuntamiento de Orihuela suspende el traslado de las imágenes del Santo Entierro de Cristo\n⏺Compartimos también el Comunicado de la Junta Mayor de Cofradías, Hermandades y Mayordomías de la Semana Santa de Orihuela⬇@orihuelaturis @SSantaOrihuela pic.twitter.com/8in0u6CdmW\n— AytoOrihuela (@AytoOrihuela) 13 de abril de 2022\nEl recorregut d'aquest trasllat es fa tradicionalment des del convent de les Clarisses fins a l'església de Santa Justa i Rufina, des d'on eixirà el dissabte 16 d'abril la processó del Sant Soterrar de Crist.


Després d'inserir un anunci en els mitjans de comunicació, i contactar amb la persona que suposadament oferia aquests treballs, els amenaçava amb divulgar que havien contactat amb ell\nL'Equip @ de Milladoiro en col·laboració amb l'Equip de Delictes Tecnològics (EDITE) de València va investigar a un home com a presumpte autor d'un delicte d'estafa en la modalitat de “sextorsión” en la fase d'explotació de l'operació Arpu.\nL'esmentada operació es va iniciar arran de la denúncia interposada per la víctima en les dependències oficials de la Guàrdia Civil a Arzúa.\nEn la mateixa comunicava que després d'haver contactat amb una persona que suposadament oferia serveis d'índole sexual a través d'una sèrie d'anuncis inserits en els mitjans de comunicació, va començar a rebre missatges i crides amenaçadores perquè ingressara diverses quantitats de diners per a no publicitar els fets.\nEl perjudicat va accedir a l'ingrés de la primera quantitat sol·licitada considerant que així satisfaria la demanda dels extorsionadors, comprovant que després de realitzar els ingressos en un breu de temps tornava a rebre una nova comunicació sol·licitant-li una nova quantitat de diners, abonant un total de 3.600 euros abans de denunciar l'extorsió.\nLa Guàrdia Civil va investigar els fets a fi de corroborar la veracitat dels mateixos i la identificació de l'autor o autors de l'il·lícit.\nEn el transcurs de la investigació els components de l'Equip @ van constatar que el perjudicat havia sigut víctima d'una estafa consistent en la inserció d'un fals anunci en les pàgines de contactes els mitjans de comunicació en què es publicitaven tot tipus de serveis de caràcter sexual.\nAls pocs dies de contactar les víctimes contactaven telefònicament amb la suposada persona que oferia aquests serveis, començaven a rebre en el seu telèfon missatges i trucades amenaçadores per no acudir a una trobada o haver-los fet perdre el temps, exigint-los una quantitat de diners per no publicitar el fet.\nDesprés de l'estudi minuciós de la informació recaptada, els components de l'esmentat Equip van aconseguir la identificació plena del presumpte autor de l'il·lícit, resultant ser un veí de Paterna (València).\nUna vegada coneguda l'autoria l'Equip @ va sol·licitar la col·laboració de l'EDITE de València per a procedir a la seua investigació com a presumpte autor d'un delicte d'estafa en la modalitat de “sextorsión”.\nL'investigat, juntament amb les actuacions realitzades, va ser posat a la disposició del Jutjat d'Instrucció d'Arzúa.


El públic viurà el terror de prop amb «Els sense nom», de Jaume Balagueró\nPresentà el seu primer llargmetratge basat en la novel·la de Ramsey Campbell\nEl director i guionista català Jaume Balagueró presentà ahir a Madrid el seu primer llargmetratge, Els sense nom, un thriller que arribarà als cines de tot Espanya divendres vinent, dia 12.\n«La por és una cosa universal i el públic està predisposat a veure pel·lícules de terror», assegurà Balagueró, qui debuta a la gran pantalla amb aquesta cinta de gènere fantàstic. El film està basat en la novel·la The nameless, de l'anglès Ramsey Campbell, i està protagonitzada per Karra Elejalde, Tristán Ulloa i Emma Vilarasau.\nEls sense nom pot recordar a molts espectadors una altra pel·lícula del mateix gènere, Seven. En aquest sentit, el director català va afirmar que «sí que s'assembla en el bagatge estètic que es farga als Estats Units i es veu en els videoclips i la publicitat». «Seven em va agradar molt i si algú troba similituds entre totes dues pel·lícules estaré encantat, tot i que a mi em semblen molt diferents», va dir Balagueró.\nCinc anys després de l'assassinat d'una nina, quan ja la seva mare semblava haver començat a estabilitzar-se de nou, una trucada telefònica de la seva filla torna a sacsejar la seva existència en Els sense nom. Ajudada per un expolicia i un periodista expert en temes d'ocultisme, la mare inicia la recerca d'una veritat aterradora que ha estat dormida fins ara.


21. Reconeixements CoopCat 2019 ...\n22. Declaració institucional de CoopCat ...\n23. Comunicat de CoopCat sobre els darrers esdeveniments a Catalunya ...\n24. La primera edició dels Reconeixements CoopCat premia la contribució a la societat catalana de 45 cooperatives d’arreu del territori (2) ...\n25. La primera edició dels Reconeixements CoopCat premia la contribució a la societat catalana de 45 cooperatives d’arreu del territori ...\n26. CoopCat al Biz Barcelona ...\n28. Reconeixements CoopCat 2017 ...\n29. Reconeixements CoopCat 2017 ...\n30. Bases i convocatòria dels Reconeixements CoopCat 2017 ...\n31. CoopCat demana participar en la reforma de la Llei de Cooperatives ...\n32. CoopCat es reuneix amb el nou director general de Cooperatives ...\n33. CoopCat es reuneix amb el conseller d'Empresa i Coneixement ...\n34. Qüestionari per valorar la incidència de la pandèmia a les persones treballadores\n35. Qüestionari per valorar la incidència de la pandèmia a les persones treballadores\n36. Galeria d'imatges\nReconeixements Coop ...\n37. ACTE CENTRAL DE CELEBRACIÓ\n38. ACCIONS ARREU DEL TERRITORI, PARTICIPA-HI!\n... les teves activitats arreu del territori Envia’ns les activitats que programeu per celebrar el Dia Internacional de les Cooperatives. Al web de CoopCat reunirem totes les iniciatives que s’organitzin ...\n39. POSA FIL A L'AGULLA: ACCIÓ PEL CLIMA\n... que ens planteja el futur. El tema del Dia Internacional de les Cooperatives d’enguany és Les Cooperatives i l’Acció pel Clima. Des de CoopCat impulsem un programa completament online per reflexionar sobre ...\n40. CONSTRUIM RELAT, POSEM-NOS EN VALOR\nEDICIÓ 2019 Què s’entén per treball digne? El treball digne o decent promogut per l'OIT implica generar suficients llocs de treball per respondre a les demandes de la població, però també és un ...


Inicio Gastronomia La pastisseria Oriol Balaguer guanya el II Concurs Millor Panettone Artesà d’Espanya\nnoviembre 21, 2017 noviembre 23, 2017 Gastronomia, Restauración\nEl conegut pastisser i xocolater, amb pastisseries a Barcelona i Madrid, s’ha imposat als 24 participants, en un certamen amb un altíssim nivell. Giuseppe Piffaretti, autor del millor panettone del món, així com l’últim guanyador del certamen, Yann Duytsche, han format part del jurat.\nEl conegut pastisser i xocolater Oriol Balaguer, amb establiments a Barcelona i Madrid (La Duquesita), s’ha proclamat avui guanyador del II Concurs Millor Panettone Artesà d’Espanya. Balaguer s’ha imposat a un total de 24 pastissers de tot l’Estat que s’han presentat al certamen. El seu panettone ha obtingut 685 punts d’un màxim de 700 i el jurat ha destacat el seu sabor excel·lent, la seva textura i aroma. A més de pastissers procedents de tota Catalunya, han participat en el concurs professionals procedents de Madrid, Murcia, Alacant, València, Granada, Vitoria i Zamora.\nNo són poques les llegendes i històries que parlen de l’origen del panettone. Una d’elles, ho situa cap a l’any 1490, quan un jove aristòcrata de nom Ughetto Atellani de Futi, va demostrar l’amor que sentia per la filla d’un pastisser de Milà fent-se passar per aprenent i inventant un pa ensucrat en forma de cúpula, amb fruites confitades i aroma de llimona i taronja. Tan deliciós estava aquell pastís, que els milanesos van començar a acudir en massa a la pastisseria a demanar el “pa de Toni”, qui així es feia dir “l’aprenent” improvisat. D’aquí diuen que prové el nom de panettone.\nEl que sí va quedar per escrit és el primer registre del panettone com a dolç nadalenc tradicional milanès, en un article de l’escriptor il·luminista Pietro Verri del segle XVIII, que l’anomenava “pane di tono” (‘pa gran’).\n#pan pannetone pastisseria comida postre.


Barça i Madrid es juguen avui el liderat de Primera, en el clàssic més igualat de les últimes temporades - Esport3 - TV3 i Catalunya Ràdio\nBarça i Madrid es juguen avui el liderat de Primera, en el clàssic més igualat de les últimes temporades\nJa ha arribat el dia. Tot està preparat pel gran partit d'aquest vespre, en què Barça i Madrid es juguen el liderat de Primera, en el clàssic més igualat de les últimes temporades i que tindrà un convidat especial: José Mourinho. L'últim convidat a la festa. És el primer assalt entre els dos grans i en una temporada en què els errors i la pèrdua de punts es paguen molt cars. Un enfrontament entre dues formes d'entendre el futbol molt diferents. Dues maneres de dirigir des de la banqueta, Pep Guardiola davant Mourinho. El duel dels dos millors futbolistes del món, Leo Messi i Cristiano Ronaldo. Un mà a mà entre el toc culer i la verticalitat madridista. Una cita que ningú es vol perdre.\n29/11/2010 - 23.15\nEl Barça arriba al dia assenyalat en el seu millor moment, amb un creixement en els dos últims mesos que el fan igualar la brillantor de la seva millor època. Si durant l'inici de campionat s'havia mostrat intractable com a visitant, les últimes jornades també han aclarit tots els dubtes generats amb les seves actuacions al Camp Nou. S'han desfet amb solvència de tres dels equips més importants de la Lliga -València (2-1), Sevilla (5-0) i Vila-real (3-0)- en els seus tres últims partits com a local. I no només ha recuperat l'essència del seu futbol de combinació, velocitat i toc sinó que ho ha anat acompanyant d'una efectivitat que li ha permès signar la millor arrencada de la Lliga (nou victòries, un empat i una derrota) de l'era Guardiola.\nGuardiola no sap el que és perdre contra el Reial Madrid des que entrena el Barça. Ha guanyat els quatre clàssics disputats. El seu equip està crescut i a més compta amb la tranquil·litat de saber que la seva gran estrella, Leo Messi, està en estat de gràcia. L'argentí suma deu partits seguits marcant i té un compte pendent: marcar un gol a un equip entrenat per Jose Mourinho.\nPer a aquest partit, Guardiola només té la baixa del central Gabi Milito, suplent habitual, que es recupera d'un trencament muscular. El tècnic del conjunt blaugrana podrà per tant alinear el seu onze de gala, al qual ha estat dosificant en els últims compromisos. L'únic dubte estarà al lateral esquerrà, doncs la recuperació d'Abidal li dóna algunes opcions d'aconseguir la titularitat en detriment de Maxwell.\nMenys ha rotat Mourinho, que també podrà mostrar al Camp Nou l'equip titular que el madridisme sap d'una tirada. Torna una persona odiada pel barcelonisme, que serà el centre de les ires al costat de Cristiano Ronaldo. Els dos nous emblemes del Reial Madrid que volen treure's una espina clavada: no han guanyat mai a l'estadi blaugrana. No ho ha fet Mourinho -cinc partits amb tres derrotes i dos empats-, però va acabar amb un gran gust de boca en l'última ocasió que va trepitjar el Camp Nou. En les semifinals de Lliga de Campions va fer fora al Barcelona amb el seu Inter de Milà, en un partit en què va estar ficat en totes les polèmiques. Va gesticular sense parar, va murmurar a l'orella de Guardiola assaltant la seva zona tècnica i va acabar mullat pels aspersors quan celebrava al centre del camp la classificació.\nCristiano encara no sap el que és guanyar al Barcelona. No ho ha fet en sis partits i en un duel amb els millors del món, la seva insaciable fam s'augmenta encara més si és possible. L'astre portuguès ho juga tot, vol conquistar tots els títols i ser el màxim golejador. És el referent ofensiu en plena ratxa blanca. Compta per victòries les seves últimes set jornades.\nAmb els dos grans del futbol espanyol en el seu millor moment, mostrant fins ara números similars, Mourinho recuperarà a última hora a dos dels seus titulars que superen lesions. Sami Khedira i Gonzalo Higuaín podran ser titulars. La seva presència descarta un canvi tàctic i l'entrada en escena de Lass Diarra. El Reial Madrid saltarà al Camp Nou exhibint les seves senyes d'identitat. Una defensa sòlida, un futbol elèctric que part de Xabi Alonso i un atac ple de velocitat i enganxada amb tres punyals, Cristiano, Di María i Özil, i un golejador com Higuaín. No hi seran jugadors com Ezequiel Garay, Fernando Gago i Kaká. No han participat en la temporada.\nEl llop es vesteix de xai\n"El duel amb Messi és una cosa de la premsa"


Noves titulacions en el sistema educatiu en formació professional - Educación\nDivendres passat 16 de febrer tub lloc el Consell de Ministres que, a proposta dels ministres d’Educació, Cultura i Esport, Íñigo Méndez de Vigo, i de Foment, Íñigo de la Serna Hernáiz, va acordar aportar tres novetats en el camp de l’educació.\nEn primer lloc, es va decidir determinar el nivell de correspondència al nivell del Marco Español de\nQualificacions per a l’Educació Superior del títol de pilot de transport de línia aèria, en les seues dues modalitats d’avió i helicòpter. En segon i en tercer lloc, el Govern va aprovar dos reials decrets pels quals s’estableixen dos nous títols de Formació Professional de 2.000 hores, i es fixen els aspectes bàsics del seu currículum:\nTècnic professional bàsic en accés i conservació en instal·lacions esportives: títol professional bàsic de la Família Professional Activitats físiques i esportives.\nTècnic en muntatge d’estructures i instal·lació de sistemes aeronàutics: títol de Grau Mitjà de les famílies professionals Transport i Manteniment de Vehicles, i Fabricació Mecànica.\nTítol de pilot\nQuant al títol professional de transport de línia aèria en les modalitats d’avió i helicòpter, açò va ser declarat equivalent al títol de Diplomat universitari per Ordre del Ministeri d’Educació i Ciència de 9 de maig de 1995.\nEls títols universitaris de Diplomat, Llicenciat, Enginyer, Enginyer Tècnic, Arquitecte i Arquitecte Tècnic van ser substituïts, a partir de la reforma de l’Educació Superior europea realitzada en 2007 pel Pla Bolonya, pels títols de grau i master universitaris.\nEl Reial decret 967/2014, de 21 de novembre, va fixar un procediment per a determinar la correspondència a nivell BRESSOLES dels títols universitaris anteriors al Pla Bolonya, que inclou també la correspondència a nivell BRESSOLES dels títols que hagueren sigut declarats equivalents als títols universitaris.\nAra, el BRESSOLES té 4 nivells, dels quals el nivell 2 correspon a Grau i el nivell 3 a Màster. Per la seua banda, el Marc Europeu de Qualificacions té 8 nivells; d’ells es corresponen amb el BRESSOLES els nivells 5 a 8, i en concret el nivell 2 del BRESSOLES es correspon amb el nivell 6 del marc europeu, i el nivell 3 del BRESSOLES amb el nivell 7 europeu.\nLa tramitació del procediment per a declarar la correspondència del títol, el divendres passat, inclou l’informe de l’Agència Nacional d’Avaluació de la Qualitat i de l’Acreditació (*ANECA), i del Consell d’Universitats que va informar favorablement la proposta de ANECA. A més, es va substanciar un tràmit d’informació pública obert a les propostes i aportacions de tots els ciutadans.\nUna vegada finalitzada la tramitació, el Consell de Ministres va acordar la correspondència del títol de pilot de transport de línia aèria, amb els nivells 2 del BRESSOLES i 6 del Marc Europeu de Qualificacions.\nTítol professional bàsic en accés i conservació en instal·lacions esportives\nLa consolidació de l’activitat físic-esportiva en els àmbits professional, cultural, de l’oci i de l’educació ha generat una demanda creixent en aquests serveis i la proliferació d’instal·lacions esportives, que s’han *cuadriplicado en els últims 30 anys. El funcionament i organització dels serveis requereix de professionals amb formació tècnica especialitzada.\nLa diversitat d’activitats esportives i d’usuaris de les instal·lacions, la necessitat de donar cobertura a horaris d’utilització cada vegada més amplis, i els requeriments de la normativa actual, exigeixen perfils professionals tècnics que puguen organitzar adequadament espais, recursos i activitats per a donar satisfacció als nous hàbits físics esportius, a les necessitats del sector, i a les exigències de qualitat i accessibilitat.\nEl títol professional bàsic en accés i conservació en instal·lacions esportives prepara a l’alumne per a realitzar tasques relacionades amb operacions auxiliars en el control d’accés, circulació i assistència als usuaris de la instal·lació esportiva, suport a l’organització d’activitats físic esportives, prevenció per a la millora de la seguretat dins del recinte, i reposició i reparació d’avaries de nivell bàsic.\nTècnic en muntatge d’estructures i instal·lació de sistemes aeronàutics\nL’auge del turisme i el desenvolupament econòmic mundial han incrementat la demanda d’avions més eficients, assegurances i que permeten una mobilitat sostenible i l’estalvi energètic. La indústria aeroespacial espanyola és un sector capdavanter, generador de riquesa i alt valor afegit, que ha portat a Espanya al lideratge mundial en desenvolupament i fabricació de *aeroestructuras i components en materials compostos.\nEl sector requereix d’un perfil professional qualificat i polivalent, competent no solament en els aspectes tècnics que el treball requereix sinó també amb capacitat per a assegurar la qualitat i la protecció del medi ambient, per a innovar i per a treballar en equips internacionals multidisciplinaris.\nEls impactes sobre la infància i l’adolescència i sobre la família són positius per a tots dos títols, atès que els alumnes tindran per regla general entre 16 i 18 anys en el títol de Grau Mitjà, i entre 15 i 17 anys en el títol professional bàsic, i que en finalitzar obtindran un títol que els facilitarà un lloc de treball en sectors en creixement.\nTambé és positiu l’impacte en matèria d’igualtat d’oportunitats, no discriminació i accessibilitat universal de les persones amb discapacitat, doncs s’estableix la necessària inclusió en el currículum d’elements per a la formació en “disseny per a totes les persones”, així com l’obligació per a les Administracions educatives de garantir l’accessibilitat al cicle formatiu de les persones amb discapacitat.\nAmb els dos nous títols, el sistema educatiu explica ja amb 163 títols de Formació Professional.\nEl nombre d’alumnes matriculats en cicles de Formació Professional ha passat de 454.053 en el curs 2005-2006 als 810.621 alumnes del curs 2017-2018, un 78% més. D’ells, 24.000 realitzen els seus estudis en format dual, que assegura almenys un 33% de formació en el centre de treball, i engeneral tots els alumnes de FP realitzen un mínim d’un 20% de formació en el centre de treball.\n← Nuevas titulaciones en el sistema educativo en formación profesional\n2400 nuevas becas para sumergirse en el Inglés →


Clinton demana unitat a l'ONU per afrontar la crisi a Síria\nLa secretària d'Estat dels EUA ha tornat a demanar a la Xina i Rússia suport contra Al-Assad. Aquest dilluns 45 dones i nens han estat assassinats per les forces del règim sirià\nHillary Clinton durant la reunió del Consell de Seguretat de l'ONU / EFE\nNacions UnidesEl secretari general de l'ONU, Ban Ki-moon, i la secretària d'Estat dels Estats Units, Hillary Clinton, han demanat a la comunitat internacional que s'uneixi per parlar en una sola direcció sobre el conflicte a Síria. Clinton ha explicat que "la campanya terrible de violència ha commocionat la consciència del món".\nEn la reunió del Consell de Seguretat de l'ONU, Clinton ha assenyalat que els EUA creuen que "ara és el moment de totes les nacions –fins i tot d'aquelles que ja han bloquejat els nostres esforços– de posar-se al costat de l'enfocament humanitari i polític anunciat per la Lliga Àrab". El missatge ha fet una clara referència a la Xina i Rússia, que han bloquejat, fins ara, totes les resolucions que condemnaven el president de Síria, Baixar al-Assad.\nBan Ki-moon ha dit que el govern sirià ha incomplert "la seva responsabilitat de protegir el seu propi poble". A més, ha dit que el Consell necessita unir fermament els esforços de l'ONU i la Lliga Àrab per "ajudar que Síria no arribi a una catàstrofe més profunda". Aquestes declaracions s'han fet després que el ministre d'Exteriors britànic, William Hague, declarés que el Consell de Seguretat ha fracassat en la seva responsabilitat amb el poble de Síria.\nAquesta nova trobada diplomàtica per afrontar la crisi a Síria coincideix amb els nous atacs de l'exèrcit de Baixar al-Assad que, aquest dilluns, han matat 45 dones i nens.\nONU Síria crisi conflicte revoltes Clinton Estats Units


Casa Rural la Ribereta i l'Oreneta - Festes Catalunya\nCasa Rural la Ribereta i l’Oreneta\nCasa Rural La Ribereta, 25753 Lloberola, Biosca, La Segarra, Lleida,\n633 071 714 / 626 737 313\nEn un entorn natural únic i captivador a la comarca de la Segarra, a Lleida, es troba una finca rural envoltada de pau i tranquil·litat, un indret ideal on desconnectar de la rutina i connectar amb la natura. La masia, que data del segle XIX i que transmet un encant rústic singular, està envoltada de boscos de pins, roures, alzines, vinyes i camps, i disposa d’unes fantàstiques instal·lacions, totalment reformades, per tal que gaudeixis d’una estada immillorable.\nLa finca disposa de dues cases: La Ribereta i l’Oreneta, de 8 habitacions cadascuna amb un bany propi: 3 habitacions dobles, 4 triples i una quàdruple. Amb una capacitat per fins a 22 places. També disposa de cuina, sala d’estar – menjador, parc infantil, zona de barbacoa amb un original xiringuito, i una gran piscina apta per a grans i petits, entre molts altres. Tanmateix, no hauràs de patir pels detalls: La casa disposa de tots els estris necessaris, productes locals al rebost i fins i tot eines per realitzar petites reparacions a bicicletes.\nDes de la casa podràs emprendre un munt d’excursions i activitats: infantils, culturals, gastronòmiques, esportives, senderisme i BTT… trobaràs alternatives per a tots els gustos i edats.\nPren nota: Si vols que la teva mascota t’acompanyi, cap problema, hi serà benvinguda!


Avui es presenta l'oferta de les activitats esportives extraescolars | Esports\nAvui es presenta l'oferta de les activitats esportives extraescolars\n27/10/2016 - 08:02\nEsports. Avui dijous, 27 d’octubre, l’Institut Barcelona Esports presentarà l’oferta d’activitats esportives extraescolars a la Biblioteca Jaume Fuster, a la plaça de Lesseps, a partir de les 18.30 hores.\nA la presentació, la cap del Departament de Promoció Esportiva, Mercè Jofra, detallarà quina és l’oferta de formació per als monitors que duguin a terme activitats extraescolars esportives al llarg del curs 2016-2017.\nCom a exemple de la formació que s’ofereix, el director del Postgrau de resolució de conflictes públics i mediació comunitària de la UdG i impulsor de projectes de mediació esportiva a diversos clubs, Xavier Pastor, explicarà els detalls del taller “Les 7 claus bàsiques per gestionar conflictes amb èxit en la pràctica de l’esport base”.\nLa sessió es tancarà amb la presentació de la guia Cooperar per incloure en l’activitat física i l’esport, a càrrec del seus autors, Txema Córdoba, expert en metodologies cooperatives d’aprenentatge i inclusió en educació física, i Raúl Romero, mestre d’educació física de l’escola Els Pinetons, de Ripollet.\nA l’acte hi assistiran representants de les entitats organitzadores d’esport en edat escolar de la ciutat, consellers d’esports de districte i tècnics municipals de districte, a més de representants d’institucions educatives vinculades a l’esport.


La cantant Beht, una de les artistes de la nova temporada del Teatre Auditori Casal Riudomenc ARXIU / INFOCAMP\nDivendres, 17 Setembre 2021 16:35\nL'alcalde Sergi Pedret i el gestor cultural, Carles Gispert, han presentat la nova programació:\nEl gestor cultural del teatre, Carles Gispert, ha estat l'encarregat d'explicar el contingut de la nova temporada. L’espectacle que donarà el tret de sortida a la nova temporada serà el concert de Pep Gimeno "Botifarra" que presentarà el seu treball 'Arrels', el diumenge 24 d’octubre, en què l'artista valencià recupera aquells cants que van marcar els seus orígens. El dissabte 13 de novembre, la cantant Beth portarà a Riudoms el seu últim disc 'Origen', on fa un gir cap a un pop amb una sonoritat més electrònica. Ambdós concerts s’emmarquen dins el Festival Accents.\nEl diumenge 21 de novembre, es podrà veure l’obra 'Els Brugarol', una comèdia familiar amb grans dosis d’humor àcid i intel·ligent escrita i protagonitzada per Ramon Madaula. Una crítica al patriarcat, que queda en evidència, quan el nét de la família Brugarol es casa i decideix canviar-se l'ordre dels cognoms.\nEl primer espectacle que encetarà el nou any serà 'Sand & Soulshine voices' del grup musical Soulshine Voices i que tindrà lloc el Dia de Reis. La banda presentarà un repertori arrelat a la tradició gòspel que s’amplia amb colors musicals provinents del estils afins: blues, jazz, funk i soul, i amb una característica en comú, la sacralitat d’aquestes cançons, que formen part d’un patrimoni històric i musical, i que estan connectades alhora amb l’experiència diària.\nEl diumenge 16 de gener serà el torn de l’obra teatral 'Classe', amb Pol López, Carlota Olcina i Pau Roca. Una trobada entre pares i professor que ens mostra una triple confrontació divertida i punyent on xoquen les diferències de classe, els reptes del món educatiu i les dificultats a l’hora de relacionar-nos: amb l'escola, amb la parella, i amb la família. I pel diumenge 23 de gener, està previst un espectacle en el marc de la Festa Major de Sant Sebastià que es confirmarà pròximament.\nEl mes de febrer seran a l’escenari del Teatre Auditori l'actriu Àurea Márquez, amb el monòleg 'La dona del tercer segona', el diumenge 6. L'actriu -la veïna del tercer segona- es reuneix amb el el veïnat -el públic- per exposar un incident succeït amb el seu fill i que serveix per compartir la problemàtica de la salut mental "com una responsabilitat de tots" . El diumenge 13 de febrer serà el torn del nou espectacle terapèutic familiar del grup Xiula que,\npresentarà el seu cinquè disc 'Descontrol Mparental'.\nEls seguiran el viatge teatral i musical 'La volta al món en 80 ties', el diumenge 6 de març, obra programada amb motiu del Dia Internacional de les Dones, que reivindiarà aquelles dones inventores que han estat ocultades al llarg de la història. I el diumenge 20 de març, l’Orquesta Filarmónica de Castilla La Mancha omplirà les parets del teatre amb 'Homenatge a la sarsuela', un gènere musical que ha estat present en la realitat cultural i musical del nostre país durant molts anys i que vol ser, al mateix temps, un homenatge al públic que més ha patit la pandèmia actual.\nI a l’abril, la companyia Clownic tornarà a trepitjar l’escenari del Teatre amb els seus dos espectacles d’humor sense paraules, 'Hotel Flamingo' i 'Turist', que tindran lloc en una doble funció, els dies 2 i 3 d’abril respectivament.\nI, finalment, tancaran la temporada la companyia Teatre al detall amb un espectacle per al públic familiar 'La motxilla de l’Ada', el diumenge 24 d’abril, i el cantant menorquí Cris Juanico presentarà en concert el seu darrer treball, 'Salpols', el dissabte 7 de maig.


Atenció sanitària a Quíos 3r any | Fons Menorquí de cooperació\nAtenció sanitària a Quíos 3r any\nLa proposta presentada té com objectiu principal millorar l’accés a l’atenció sanitària de la població en situació de refugi al Campament del Vial a Chíos, Grècia. Per això, l’ONG treballa en coordinació amb EODY, en el desenvolupament de les estructures organitzatives i de l’assistència sanitària en el marc d’actuació del Ministeri de Salut grec i altres organitzacions com UNHCR (Alt Comissionat de les Nacions Unides per als Refugiats).\nAtenció primària de salut al Camp del Vial de dilluns a divendres de 16h a 22h.\nAtenció d’urgències al Camp del Vial de dilluns a divendres de 22h a 8h.\nAtenció d’urgències “on call” els caps de setmana.\nAtenció sanitària a les arribades de pasteres (landing).\nSeguiment de malalties cròniques i/o casos complexes d’especialitats mèdiques corresponents.\nIdentificació i derivació de persones vulnerables que precisen assistència psicològica.\nCobertura d’assistència de salut buco-dental i altres especialitats mèdiques.\nAportació de fàrmacs i materials sanitaris necessaris, així com el recolzament econòmic per a la realització de proves diagnòstiques i consultes especialitzades al sistema provat de salut.\nAccions de promoció de la salut.\nLes xifres de persones beneficiàries varia en funció a les sol•licituds d’asil resoltes (sortides) i de les noves arribades de pasteres a les costes. La capacitat del camp contempla un màxim de 1.014 persones i segons les darreres xifres oficials a 31/07/2020 el nombre de persones refugiades al camp del Vial arriba a 3.614 i al voltant de 1.000 persones a altres tipus d’allotjaments (allotjaments de UNHCR i programa ESTIA).\nPer realitzar les activitats sanitàries en pro dels DDHH, a l’any 2016 es va crear un equip permanent a l’illa. Actualment, aquest equip està format per un coordinador general local, un coordinador sanitari local, un coordinador sanitari especialitzat en psicologia i dos intermediadors interculturals locals. A més, l’equip de SMH compte amb la presència de 2 equips sanitaris: 2 voluntaris/es metges/ses i 2 infermer/es